Σίρμιο

Το Σίρμιο (λατινικά: Sirmium) ήταν πόλη στη ρωμαϊκή επαρχία της Παννονίας. Αναφέρεται πρώτη φορά τον 4ο π.Χ. αιώνα και κατοικούνταν από Ιλλυριούς και Κέλτες. Κατακτήθηκε από τους Ρωμαίους τον 1ο π.Χ. αιώνα και έπειτα έγινε η πρωτεύουσα της ρωμαϊκής επαρχίας της Κάτω Παννονίας. Το 294 μ.Χ. το Σίρμιο ανακηρύχτηκε μία από τις τέσσερις πρωτεύουσες της ρωμαϊκής αυτοκρατορίας. Ήταν επίσης πρωτεύουσα της υπαρχίας του Ιλλυρικιού και της Δεύτερης Παννονίας. Το Σίρμιο ήταν χτισμένο στον ποταμό Σάβο, στο μέρος όπου βρίσκεται σήμερα η Σρέμσκα Μιτρόβιτσα στη βόρεια Σερβία. Ο χώρος προστατεύεται ως Αρχαιολογικός Χώρος Εξαιρετικής Σημασίας. Η σημερινή περιοχή της Συρμίας (Σρεμ) έχει πάρει το όνομά της από την πόλη.

Το Σίρμιο είχε 100.000 κατοίκους και ήταν μία από τις μεγαλύτερες πόλεις της εποχής του. Ο Κόλιν ΜακΈβεντυ, ωστόσο, υπολογίζει ότι ο πληθυσμός του ήταν μόλις 7.000, βασιζόμενος στην έκταση του αρχαιολογικού χώρου.McEvedy, Cities of the Classical World, (Λονδίνο: Allen Lane, 2011), σ. 346. Ο Αμμιανός Μαρκελλίνος το ονομάζει "ένδοξη μητέρα των πόλεων".

Παραπομπές

Εξωτερικοί σύνδεσμοι


Κατηγορία:Εγκαταλελειμμένοι οικισμοί στα Βαλκάνια
Κατηγορία:Ρωμαϊκοί αρχαιολογικοί τόποι στην Ευρώπη
Κατηγορία:Αρχαιολογικοί τόποι στη Σερβία
Κατηγορία:Αρχαία ιστορία της Σερβίας
Κατηγορία:Ιλλυρία